
Tystysgrif Genedlaethol Sgiliau Iaith Gymraeg
Y Coleg Cymraeg Cenedlaethol
Papur Enghreifftiol 2 (gydag atebion enghreifftiol)







1.	DARN I’W GYWIRO								

Mae 2 wall ym mhob brawddeg yn y darn isod, a chyfanswm o 22 o wallau. 
Cywirwch y darn, ac amlygu’r cywiriadau mewn print trwm.


Pan fyddech yn ymgeisio am swydd ar ôl i chi gadael  y brifysgol, cofiwch gofnodi eich cymwysterau i gyd ac ystyried y cwestiynau’n ofalus. Coeliwch chi fi, byddwch chi ddim yn edifar hau o gwbl.  

Maen hanfodol eich bod yn rhestru’r cwbl yn ôl y trefn y cawson nhw eu cyflawni yn ystod eich gyrfa. Bydd hynny’n sicrhau mae bod y darpar gyflogwr yn medru darllen eich ffurflen yn hollol didrafferth. Nad oes amser nag amynedd ganddo fel arfer. 

Dylai sicrhau eich bod yn llenwi’r adran am eich diddordebau wrth llenwi’r ffurflen. Mae’n rhaid i chi gofio cynnwys y rhain gyda’ch gilydd ar y diwedd o’r ffurflen. Gall hyn oll dylanwadu ar benderfyniad y cyflogyddion. Ei ffurflen gais yw’r ddogfen gyntaf a ddarllenwyd  ganddynt. Gwna  eich gorau glas i greu argarff. 

Cofiwch, efallai mai dyma fydd ei unigol gyfle i gael swydd ddelfrydol. 

Ateb:
Pan fyddwch yn ymgeisio am swydd ar ôl i chi adael y brifysgol, cofiwch gofnodi eich cymwysterau i gyd ac ystyried y cwestiynau’n ofalus. Coeliwch chi fi, fyddwch chi ddim yn edifarhau/difaru o gwbl.  

Mae’n hanfodol eich bod yn rhestri’r cwbl yn ôl y drefn y cawson nhw eu cyflawni yn ystod eich gyrfa. Bydd hynny’n sicrhau bod y darpar gyflogwr yn medru darllen eich ffurflen yn hollol ddidrafferth. Nid oes amser nac amynedd ganddo fel arfer. 

Dylech sicrhau eich bod yn llenwi’r adran am eich diddordebau wrth lenwi’r ffurflen. Mae’n rhaid i chi gofio cynnwys y rhain gyda’i gilydd ar ddiwedd y ffurflen. Gall hyn oll ddylanwadu  ar benderfyniad y cyflogwyr. Eich ffurflen gais yw’r ddogfen gyntaf a ddarllenir ganddynt. Gwnewch eich gorau glas i greu argraff.  

Cofiwch, efallai mai dyma fydd eich unig gyfle i gael swydd ddelfrydol. 







									

2.	TRAWSIEITHU 									

Mae’r darn isod yn drawsysgrifiad o araith gan Ddeon y Celfyddydau mewn Prifysgol a draddodwyd yn ystod y seremoni raddio i fyfyrwyr yn ddiweddar.  Ysgrifennwch adroddiad byr yn Gymraeg ar gyfer cylchgrawn y coleg, yn esbonio’r cyd-destun ac yn crynhoi’r hyn a ddywedwyd.

Rhaid i chi gynnwys y pwyntiau allweddol i gyd yn eich adroddiad.  Ysgrifennwch o leiaf 120 o eiriau, a pheidiwch ag ysgrifennu mwy na 140 o eiriau.  Nodwch nifer y geiriau ar ddiwedd eich erthygl.
Transcript of speech by Dean for the Arts, Professor Miriam Morgan at the Graduation Ceremony, 20 June, held in Plas Gwyn Hall, St Luke’s University.

Dear colleagues, friends, parents and graduands.  
It’s my pleasure to welcome you to this wonderful hall to celebrate the achievement of our students, graduating after three years of hard work. It’s a significant year for us at St Luke’s of course, celebrating our first full year on our brand new campus in the Bay. Our new facilities mean that students have cutting edge technology to draw upon, cutting edge classrooms and a campus which is as pleasant as it is effective. We have invested heavily in our new campus, with the aim of making the student experience vibrant, happy and effective. We are pleased that our new campus is aesthetically pleasing and technologically advanced. It is also one of the most environmentally friendly campuses in the UK. This year marks an incredibly important period in the history of our University, one of growth and expansion. Our student numbers at the end of this first year in our new home stand at a little over 5,000, an increase of 10% on comparable figures last year. This makes us one of the fastest growing universities in the UK.

We may be a growing university but our focus remains on academic excellence. The number of students achieving first class honours this year is the highest in the history of the university, an increase of 5% on last year, and the number of students staying on to work towards MA, MSc or full doctorate studies has increased by a little over 2%.  We pride ourselves in the quality of our research. An increase in student numbers, after all, means nothing if we cannot maintain our academic excellence. This year has seen significant contributions to research work on Climate Change, transport infrastructure, the linguistic needs of newly arrived refugee children and the benefits of bilingual education.  As well as their work for academic publications, students and staff have continued to contribute to television programmes and newspaper articles. This all adds to our growing reputation as an exciting and effective seat of learning. 

We are delighted to welcome one of our most illustrious alumni today, to present awards and to deliver a speech on the importance of building bridges between academic institutions in this country and others across the world. This is particularly apt this year as we embark on a year of international co-operation, having partnered with more universities across the world than ever before. In these days of increasing isolation, we consider our links with foreign universities more important than ever.

I wish you well in your future studies, and for those leaving St John’s, I wish you well in your future careers.  Thank you, and congratulations once again.





Ateb:
Dathlu Blwyddyn Lwyddiannus

Traddodwyd araith rymus gan Ddeon y Celfyddydau, yr Athro Miriam Morgan, yn y Seremoni Raddio yn Neuadd Plas Gwyn ddiwedd Mehefin.

Wrth ddathlu blwyddyn gyntaf y Brifysgol ar y campws newydd, roedd yn ymfalchïo’n fawr yn y twf a fu yn nifer y myfyrwyr. Gyda chynnydd o ddeg y cant yn eu nifer, mae Prifysgol Sant Ioan ymhlith y prifysgolion sy’n tyfu gyflymaf yn y Deyrnas Unedig. 

Roedd yn awyddus i bwysleisio, fodd bynnag, mai rhagoriaeth mewn addysg oedd y ffocws o hyd. Dywedodd fod y cynnydd yn nifer y graddau Dosbarth Cyntaf a ddyfarnwyd, a’r cynnydd yn y nifer sy’n mynd yn eu blaen i astudio at gymhwyster ôl-radd, yn dangos bod seiliau academaidd y brifysgol yn gryf.

Soniodd hefyd, gyda chryn frwdfrydedd, am y cydweithio a fydd yn digwydd dros y flwyddyn nesaf gyda phrifysgolion ledled y byd. 

(140 o eiriau)


3.	YSGRIFENNU RHYDD							

Rhaid i chi ysgrifennu rhwng 290 a 320 o eiriau.  Byddwch yn colli marciau os bydd eich darn ysgrifennu’n rhy fyr neu’n rhy hir.

Mae eich coleg/prifysgol wedi gofyn i chi ysgrifennu darn i’w roi ar eu gwefan nhw yn rhoi cyngor i fyfyrwyr newydd.   Dylech chi sôn am yr isod (does dim rhaid dilyn y drefn hon):

- eich teimladau chi wrth gyrraedd y coleg
- yr heriau mwyaf oedd yn eich wynebu wrth gyrraedd
[bookmark: _GoBack]- cyngor ar fynd i’r afael â’r heriau hynny
- pethau y dylai myfyrwyr newydd eu gwneud yn y brifysgol
- pethau na ddylai myfyrwyr newydd eu gwneud yn y brifysgol


Ateb:
Mae mentro i’r brifysgol yn dro mawr ar fyd. Wrth gyrraedd y brifysgol ar fy niwrnod cyntaf, roeddwn i’n llawn cyffro, ond ar bigau’r drain hefyd. Roedd y campws gymaint mwy o faint na’r ysgol roeddwn i wedi arfer â hi. Roedd cynifer o opsiynau dysgu ar gael, a chymdeithasau di-ri y gallwn ymuno â nhw, bob un yn frwd dros fy nenu.

Roedd dewis pa fodiwlau i’w dilyn yn benbleth ofnadwy. Beth oedd yn bosibl o ran fy amserlen ddysgu? Pa diwtoriaid a darlithwyr oedd y rhai gorau? Ym mha fodiwlau y byddwn i’n cael y marciau uchaf? Pa fodiwlau a fyddai o’r fantais fwyaf ar ôl mentro i fyd gwaith? Roedd cwestiynau lu yn mwydro fy mhen yn ddychrynllyd.

Y cyngor gorau y gallaf i ei roi i unrhyw fyfyriwr newydd yw peidio â mynd i ofidio’n ddi-angen. Bydd pawb yn teimlo’r un fath, a bydd digon o diwtoriaid a swyddogion yn eich adran a all gynnig help llaw a chefnogaeth. Manteisiwch ar y cymorth hwn, gwrandewch ar gyngor, ond penderfynwch yn bwyllog, wedi pwyso a mesur y manteision a’r anfanteision. Cofiwch mai chi sydd â’r hawl i benderfynu pa fodiwlau i’w dilyn a pha gymdeithasau i ymuno â nhw. Peidiwch â gadael i neb bwyso’n ormodol arnoch. Cofiwch y gallwch ailystyried ac nad yw’r hyn a benderfynwch yn ystod Wythnos y Glas o anghenraid yn eich clymu am byth.

Manteisiwch ar y cyfleoedd a ddaw i’ch rhan chi. Bachwch ar gyfleoedd cymdeithasu a dysgu, ond peidiwch â mynd dros ben llestri gyda’r naill na’r llall. Sicrhewch gydbwysedd iach rhyngddynt. Ewch i bob darlith. Cyflwynwch eich gwaith yn brydlon. Paratowch at aseiniadau ac arholiadau. Ond cofiwch fod mwy nag un ffordd o ddysgu mewn prifysgol a bod dysgu byw yn annibynnol a chwrdd â phobl wahanol yn sgiliau ynddyn nhw eu hunain.

Bydd hwn yn gyfnod tyngedfennol yn eich hanes. Gwnewch yn fawr ohono fe.

(317 o eiriau)

